 Iyashisa insimbi kumqeqeshi wePirates News24Iyashisa insimbi kumqeqeshi wePiratesDurban Uvuma ingcindezi ayithola kubaphathi uKjell Jonevret ongumqeqeshi we-Orlando Pirates enomdlalo omqoka weNedbank Cup.IBucs igadulisana neLamontville Golden Arrows kwi-semi final yeNedbank Cup namuhla kulo mdlalo oqale ngo-15:00 ePrincess Magogo Stadium, KwaMashu, kubika iLANGA LangeSonto.Lo mdlalo umqoka kula makulabhu womabili njengoba womabili eyidinga le nkomishi. IBucs ilwela ukunqoba le nkomishi ukuze igubhe kahle iminyaka engu-80 yasungulwa inokuthile ekhabetheni, kanti i-Arrows ifuna ukuzibeka emlandeni wale nkomishi njengoba ingakaze iyinqobe.UJonevret uvuma ingcindezi ayithola ngaphakathi kwiBucs ngalo mdlalo.Lo mdlalo umqoka ngendlela eyisimanga kithina. Abaphathi bayayifuna le nkomikshi, yiyona esiyithemba kubalandeli bethu. I-Arrows kayizukuba lula, sengiyibone kaningi idlala iyingozi uma ihlasela. Kodwa-ke konke kusele ngasohlangothini lwabadlali, owami umsebenzi sengiwenzile.Konke abazokwenza enkundleni kufanele bazi ukuthi bakwenzela abalandeli, abaxhasi nezikhulu zekilabhu ngoba iyadingeka le nkomishi, kusho uJonevret.UClinton Larsen ocija i-Arrows uthi ngeke bayibukele iPirates ngoba nakhu ingahanjelwa kahle yizinto. 